Allofaan

Allofaan on amorfne füllosilikaatne savi koostises olev mineraloid. Allofaani idealiseeritud keemiline valem on Al2O3·(SiO2)1,3-2·(2,5-3)H2O. Tihti sisaldab allofaan ka vaske, sagedased lisandid on veel titaan, raud, magneesium, kaltsium ja kaalium. Enamasti puudub allofaanil kristallstruktuur ja seega kuulub see mineraloidide hulka, ent selle koostises leidub vahel ka savimineraalidele omaseid kristalseid elemente; vahel sarnaneb allofaan struktuurilt ka kaoliniidiga. Allofaanile on iseloomulikud tema spetsiifiline infrapunaspekter ja röntgenikiirguse difraktsioon.

Tüüpiliselt tekib allofaani moonde käigus vulkaanilise klaasi ja päevakivide reageerimisel kuuma veega. Ka tekib allofaani vulkaanilisest tuhast. Kuna allofaan on suhteliselt püsiv, leidub seda ka settekivimite koosseisus, näiteks merglis. Allofaan võib moonduda halluasiidiks ja gibbsiidiks. Allofaaniga kaasnevad mineraalid on kvarts, imogoliit, vermikuliit, gibbsiit, kristobaliit, limoniit ja krüsokolla.http://www.mindat.org/min-139.html

Mineraali kirjeldasid esimestena 1816. aastal Tüüringis Gräfenthalis J. F. L. Hausmann ja F. Stromeyer. Über Silberkupferglanz und Allophan, Göttingische Gelehrte Anzeigen 2, lk. 1251–1253. See on ka allofaani tüüplokaliteet. Allofaan on nimetuse saanud kreeka keelest, kus allos tähendab teist ja phanos välimust; põhjuseks oli see, et leeklambiga kuumutamisel aine välimus muutus.http://webmineral.com/data/Allophane.shtml#.WGeA0Vzl8aU Teise versiooni kohaselt tuleb nimetuse teine pool sõnast phainestai ehk läiget koguv.BLACKBURN, W.H. & DENNEN, W.H. (1997): Encyclopedia of Mineral Names.- The Canadian Mineralogist Special Publication 1, Ottawa Aine on üsna levinud, selle Eestile lähimad esinemiskohad asuvad Koola poolsaarel, Samara oblastis ja Poolas Zabrze kaevandustes ning Nowy Sączi ümbruskonnas; arvatakse, et seda võib esineda ka Rootsis Värmlandis.http://www.mindat.org/show.php?id=139&ld=1#themap Suure rauasisaldusega allofaani esineb ka Moskva ja Podolski ümbruskonnas.Pekin, A. (2011) Minerals of Moscow. Russian Journal of General Chemistry. Juuni 2011, kd. 81, lk1381-1391.

Viited

Välislingid

Kategooria:Mineraalid
Kategooria:Mineraloidid